Cedriellas

Cedriellas (Cedrillas en castellano), ye un municipio de la provincia de Teruel, situato en la comarca de la Comunidat de Teruel. La suya población ye de 630 habitants (2018), en una superficie de 73,6 km².

 Cheografía 
La localidat de Cedriellas ye situada en la depresión d'El Pobo-Cedriellas a piet de la sierra de Gúdar, a l'ueste de la muela de Gúdar y de la loma de Sarrejón, y a lo nord-este de la sierra d'el Chaparral, en lo forcallo de los barrancos de la Tejería y de la Hoz con lo río de Cedriellas, que chira en forma de codo enta lo sud y se considera dende 1955 lo primer tramo de lo río Millars. Jorge Hermosilla Pla (dir.): El regadío tradicional y el patrimonio hidráulico del Alto Mijares turolense. ESTEPA (Estudis del Territori i del Patrimoni), 2011, pp. 43-148.

 Mugas 
Lo suyo termin municipal muga con Alcalá de la Selva, Lo Castellar, Corbalán, Peralellos, Lo Pobo y Mont Agudo.

 Historia 
Bi ha chacimientos de la Edat de Bronce (La Talayuela) y cultura iberica. La reconquiesta definitiva de Cedriellas se produció en 1191-1192 con la Batalla d'o Campo de Mont Agut, (dita asinas porque Cedriellas perteneixió a la seixma d'el Campo de Mont Agut), pasando a fer parte de lo termin de Teruel. La feria de bestiar de Cedriellas yera famosa en tota Espanya.

 Toponimia 
Se deciba Cedriellas encara en lo sieglo XV, en lo fogache de 1495 ya sale escrito castellanizau en Cedrillas.

Existe a hipotesi que lo toponimo "Cedriellas" fa referencia a los árbols y arbustos de lo tarabinar con chinebro tipico de las parameras de lo Sistema Iberico Oriental. Lo diccionario de la Real Academia diz que  en l'antiguedat la sabina yera conoixida como Cedro de Espanya. Lo diccionario Espasa diz lo mesmo de lo chinebro, (pero s'ha de fer notar que en bellas zonas de lo centro de Castiella a la tarabina li dicen enebro.

Manimenos en La Puebla de Valverde trobamos lo microtoponimo Barranco de la Cederilla on bi ha un Aceral d'Acer monspessulanum. La palabra Acederilla sin diminutivo se puet explicar como metatesi de Acereda, ye dicir, selva d'acirons, (en aragonés teruelán "acer" u "acere").

Refirmando la hipotesi d'interpretar este toponimo con "aceral" y no con "tarabinar" tenemos lo indicio que en las Constituciones synodales del Obispado de Teruel de lo bispe Fernando de Valdés y Llano publicadas en lo sieglo XVII leyemos Cederillas:
Fernando de Valdés y Llano, Diocesi de Teruel Constituciones synodales del Obispado de Teruel

 Demografía 
 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido de los Socialistas de Aragón         5 Partido Popular         2 Total                 7

 Alcaldes 
 Lista d'alcaldes Lechislatura Nombre Partiu politico1979–1983 César Pérez Guillén Indep.1983–1987 Elviro Pérez Martín 1987–1991 Crescencio Garcia 1991–1995 Vicente Guillén Izquierdo PSOE1995–1999 Vicente Guillén Izquierdo PSOE1999–2001 Vicente Guillén Izquierdo PSOE1999–2003 Vicente Guillén Izquierdo PSOE2003–2007 José Luis López Sáez PSOE2007–2011 José Luis López Sáez PSOE2011–2015 José Luis López Sáez PSOE2015–2019  2019–2023  2023–2027 Javier Gomez Gomez  Consulta el listado de alcaldes que han sido proclamados en Aragón en Heraldo de Aragón. PP

 Fiestas 
22 de mayo, Santa Quiteria.
6 d'agosto, lo Salvador.

Molimentos
 Castiello de Cedriellas

 Referencias 

 Vinclos externos 
www.Cedrillas.es
www.Cedrillas.com

*